கேள்வி: இரண்டாம் அஜயராஜன் பற்றி விளக்கவும்.
பதில்: இரண்டாம் அஜயராஜா (''Ajayaraja'' II) (ஆட்சி சுமார் 1110-1135 பொ.ச.) சாகம்பரியின் சௌகான்கள் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய ராஜஸ்தான் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் மால்வா, மத்தியப் பிரதேசம் பரமாரப் பேரரசு தோற்கடித்தார். மேலும் கசனவித்துகள் படையெடுப்புகளால் தனது பிரதேசத்தின் ஒரு சில பகுதிகளை இழந்த இவர் பின்னர் அவர்களை முறியடித்தார். அஜ்மீர் நகரம் இவரால் நிறுவப்பட்டது.
கேள்வி: இரண்டாம் அஜயராஜன் - ஆரம்ப கால வாழ்க்கை பற்றி விளக்கவும்.
பதில்: அஜயராஜா தனது தந்தை முதலாம் பிருத்விராஜாவிற்குப் பிறகு சகமானாவின் அரியணையில் அமர்ந்தார். இவர் சல்கணன் என்றும் அழைக்கப்பட்டார். ''பிரபந்த கோசம்'', ''ஹம்மிர மகாகாவியம்'' போன்ற நூல்கள் இவரை அல்கணா என்று அழைக்கிறது. இது சல்கணனின் மாறுபாடாகத் தோன்றுகிறது. சோமலாதேவி, சோமலேகா என்றும் அழைக்கப்படும் சோமல்லாதேவியை மணந்தார்.
கேள்வி: இரண்டாம் அஜயராஜன் - அஜ்மீரை நிறுவுதல் பற்றி நீங்கள் என்ன அறிந்துள்ளீர்கள்?
பதில்: அஜயமேரு (நவீன அஜ்மீர் ) நகரத்தை இவர் நிறுவியதாக 12 ஆம் நூற்றாண்டின் உரையான ''பிருத்விராஜ விஜயம்'' கூறுகிறது. பொ.ச.1113 (1170 விக்ரம் நாட்காட்டி ) தேதியிட்ட தார் நகரம் நகலெடுக்கப்பட்ட பால்ஹாவின் ஆன்மீகப் பதிவில் நகரத்தின் பெயரைப் பற்றிய ஆரம்பக் குறிப்பு இடம்பெற்றதாக வரலாற்றாசிரியர் தசரத சர்மா குறிப்பிடுகிறார். அஜ்மீர் 1113 -க்கு முன்பே நிறுவப்பட்டது என்று இதன் மூலம் தெரிகிறது. நான்காம் விக்ரகராசன் புகழ் பாடும் கல்வெட்டு அத்தாய் தின் கா ஜோன்ப்ராவில் கண்டெடுக்கப்பட்டது. அதில் அஜயராஜா (அஜயதேவன்) தனது இல்லத்தை அஜ்மீருக்கு மாற்றினார் என குறிப்பிடப்பட்டுள்ளது. பிற்கால உரையான ''பிரபந்த-கோசம்'' 8 ஆம் நூற்றாண்டின் மன்னர் முதலாம் அஜயராஜன் அஜயமேரு கோட்டையை நிறுவினார் என்று கூறுகிறது, இது பின்னர் அஜ்மீரின் தாராகர் கோட்டை, அஜ்மீர் என்று அறியப்பட்டது. வரலாற்றாசிரியர் ஆர்.பி. சிங்கின் கூற்றுப்படி, முதலாம் அஜயராஜா அனேகமாக இந்த நகரத்தை நிறுவியிருக்கலாம். ஏனெனில் கி.பி 8 ஆம் நூற்றாண்டைச் சேர்ந்த கல்வெட்டுகள் அங்கு கண்டுபிடிக்கப்பட்டுள்ளன. இரண்டாம் அஜயராஜா பின்னர் நகரத்தை விரிவுபடுத்தினார். அரண்மனைகளைக் கட்டினார். மேலும் சகமானாவின் தலைநகரை சாகம்பரியிலிருந்து அஜ்மீருக்கு மாற்றினார் என்று சிங் கருதுகிறார்.
கேள்வி: இரண்டாம் அஜயராஜன் - பரமாரர்களுடன் என்பது என்ன?
பதில்: சோலாங்கிப் பேரரசு மன்னன் ஜெயசிம்ம சித்தராஜாவின் படையெடுப்புகளால் மால்வா, மத்தியப் பிரதேசம் பரமாரப் பேரரசு பலவீனமடைந்தது. இதை சாதகமாகப் பயன்படுத்திக் கொண்டு அஜயராஜா பரமார பிரதேசத்தைக் கைப்பற்றி சகமானா இராச்சியத்தை விரிவுபடுத்தியதாகத் தெரிகிறது. அஜயராஜா சுல்கணனைத் (அல்லது சொல்லனா) தோற்கடித்தார். அவர் ஒருவேளை பரமார மன்னர் நரவர்மன் தளபதியாக இருக்கலாம். பிஜோலியா பாறைக் கல்வெட்டின் படி, சுல்கணன் ஒரு தண்டநாயகன் அல்லது தளபதியாக இருக்கலாம். சுல்கணன் போரில் பிடிபட்டு, ஒட்டகத்தின் முதுகில் கட்டப்பட்டு, சகமான தலைநகர் அஜ்மீருக்கு கொண்டு வரப்பட்டதாக கல்வெட்டு கூறுகிறது. அஜ்மீரில் உள்ள அதாய் தின் கா ஜோன்ப்ராவில் கிடைத்த கல்வெட்டு, மால்வாவின் ஆட்சியாளரைத் தோற்கடித்த பிறகு அஜயராஜா உஜ்ஜைன் வரையிலான பகுதியைக் கைப்பற்றியதாக பெருமை கொள்கிறது.
கேள்வி: இரண்டாம் அஜயராஜன் - நூல் பட்டியல் என்பது என்ன?
பதில்: * * * பகுப்பு:இந்திய வரலாறு பகுப்பு:இராஜஸ்தான் வரலாறு பகுப்பு:இந்திய அரசர்கள்